### INGYENES HASZNÁLAti szerződés

módosítás

amely létrejött egyrészről a

Szombathely Megyei Jogú Város Önkormányzata

székhelye:9700 Szombathely, Kossuth Lajos u. 1-3. szám

képviseli: Dr. Puskás Tivadar

törzsszáma:733656

adóigazgatási azonosító száma: 15733658-2-18

bankszámlaszáma:12094507-00210301-00100008

statisztikai számjele:15733658-8411-321-18

mint átadó (a továbbiakban: Önkormányzat), valamint a

Klebelsberg Intézményfenntartó Központ

székhelye: 1055 Budapest, Szalay u. 10-14.

képviseli: Fodor István tankerületi igazgató

adóigazgatási azonosító száma: 15799658-2-41

Előirányzat-felhasználási keretszámla száma: 10032000 00329307 00000000

ÁHT azonosítója: 335262

statisztikai számjele: 15799658-8412-312-01

mint átvevő (a továbbiakban: KIK)

(a továbbiakban együtt: **Felek**) között alulírott helyen és napon a következő feltételekkel:

1. A nemzeti köznevelésről szóló 2011. évi CXC. törvény 76.§ (5) bekezdés b) pontja, valamint köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény 13.§ (2) a) pontja alapján a Felek 2012. december 13. napján az Önkormányzat tulajdonában levő, az intézmények feladatainak ellátását szolgáló ingatlan és ingó vagyon KIK részére történő ingyenes vagyonkezelésbe adásáról megállapodást kötöttek. A szerződés tárgyát képező vagyonelemek ingyenes használatának és működtetésének szabályait a Felek a közöttük létrejött, Szombathely Megyei Jogú Város 19/2013. (I.31.) Kgy. számú határozatával jóváhagyott ingyenes használati szerződésben (a továbbiakban: szerződés) határozták meg.

A Felek a szerződést 2013. május 1. napjával közös akarattal az alábbiak szerint módosítják.

1. A szerződés Előzmények részét a Felek az alábbiakkal egészítik ki:

„A Törvény 10.§ (2) bekezdésében foglaltak szerint amennyiben a tankerületet székhelye szerinti településen megyei intézményfenntartó központ működik, a tankerületet annak ingatlanában kell elhelyezni, ha ez lehetséges. Ha ez akadályba ütközik, a tankerület székhelyének elhelyezéséről a székhely szerint illetékes települési önkormányzat gondoskodik. A KIK Szombathelyi Tankerületének (a továbbiakban: Tankerület) elhelyezése a megyei intézményfenntartó központ által használt ingatlanban nem biztosítható, ezért 2013. május 1. napjától a tankerület székhelyének elhelyezéséről – e megállapodásban foglaltak szerint - az Önkormányzat gondoskodik.”

1. A szerződés az alábbi 1. b) ponttal egészül ki:

„b)

* 2013. május 1. napjával a Szova Zrt. tulajdonát képező, a KIK Szombathelyi Tankerületének elhelyezése céljából az Önkormányzat által bérelt, természetben Szombathely, Kossuth Lajos u. 11. szám alatt található ingatlant.”
1. A szerződés 2. pontja helyébe az alábbi rendelkezés lép:

„2. A KIK az ingatlanra vonatkozó használati jogát 1/a. pontban szereplő ingatlanokra vonatkozóan az ingatlan-nyilvántartásba bejegyezteti. Az ingatlan-nyilvántartásba történő bejegyzéssel összefüggő valamennyi költség a KIK - et terheli.”

1. A szerződés 4. pontja helyébe az alábbi rendelkezés lép:

„4. A Pedagógiai Programban, az intézmények szervezeti és működési szabályzatában, házirendjében meghatározott feladatok ellátásának zavarása nélkül, az ott meghatározott tanítási időn kívül, az Önkormányzat, ideértve az intézményeket működtető Művelődési GAMESZ-t is, a használat tárgyát képező 1/a. pontban szereplő ingatlant – a KIK-kel legalább 8 nappal korábban történt egyeztetést követően – önkormányzati, egyéb helyi közösségi, kulturálisrendezvények lebonyolítása céljából térítésmentesen használhatja, azt harmadik személy részére bérbe adhatja.”

1. A szerződés 8. pontja helyébe az alábbi rendelkezés lép:

„8. A KIK biztosítja, hogy az Önkormányzat és a Művelődési GAMESZ az 1/a. pontban szereplő ingatlan működtetésével kapcsolatos hirdetményeit az ingatlanban a közösen meghatározott helyen és módon, a KIK által meghatározott időtartamban kifüggesztheti. „

1. A szerződés 9. pontja helyébe az alábbi rendelkezés lép:

„9. Az Önkormányzat hozzájárul ahhoz, hogy a KIK az 1/a. pontban szereplő ingatlanok címét az intézmények székhelyeként, az 1/b. pontban szereplő ingatlan címét a Szombathelyi Tankerület székhelyeként bejegyeztethesse, azt levelezésében feltüntesse.”

1. A szerződés 15. pontja helyébe az alábbi rendelkezés lép:

„15. A használatba adott az 1/a. pontban szereplő vagyont a köznevelési alapfeladatok ellátása céljából az Önkormányzat a Művelődési GAMESZ útján működteti. Az 1/b. pontban szereplő ingatlan működtetésével kapcsolatos feladatokat a KIK látja el.”

1. A szerződés 16. pontja helyébe az alábbi rendelkezés lép:

„16. Az Önkormányzat gondoskodik a használatba adott, az intézmény elhelyezését szolgáló, az 1/a. pontban szereplő ingatlan rendeltetésének megfelelő, a hatályos köznevelési, tűzvédelmi, munkavédelmi és egészségügyi előírások szerint történő üzemeltetéséről, karbantartásáról.”

1. A szerződés 17. pontja helyébe az alábbi rendelkezés lép:

„17. Az Önkormányzat köteles gondoskodni a használatba adott, az 1/a. pontban szereplő vagyon állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, így az ingatlanban levő központi berendezések, az ezekhez csatlakozó vezetékrendszerek munkaképes állapotáról, az átvételkori állapotnak megfelelő szinten tartásáról.”

1. A szerződés 18. pontja helyébe az alábbi rendelkezés lép:

„18. Az Önkormányzat köteles az 1/a. pontban szereplő vagyon vonatkozásában a működtetéssel kapcsolatos közterheket, költségeket, díjakat viselni, gondoskodni a használatba adott ingatlan vagyonvédelméről, vagyonbiztosításáról. Az 1/b. pontban szereplő ingatlan működtetésével kapcsolatos valamennyi költség (ideértve az ingatlan biztosítását, tűzvédelmi, munkavédelmi és egészségügyi előírások szerint történő üzemeltetését, karbantartását) a KIK-et terheli, melyet közvetlenül a szolgáltatók felé, a közüzemi költségeket a SZOVA Zrt. részére köteles megtéríteni.”

1. A szerződés 19. pontja helyébe az alábbi rendelkezés lép:

„19. Az Önkormányzat köteles ellátni minden olyan feladatot, amely ahhoz szükséges, hogy az 1/a. pontban szereplő ingatlanban a köznevelési feladatok megfelelő színvonalon, biztonsággal történő ellátásának feltételei biztosítottak legyenek. Ennek keretében gondoskodik az intézmény működéséhez szükséges eszközök, anyagok, áruk, szolgáltatások megrendeléséről, átadás-átvételéről, raktározásáról, pótlásáról.”

1. A szerződés 25. pontja helyébe az alábbi rendelkezés lép:

„25. A KIK az Önkormányzat felé a használatában lévő vagyont érintő lényeges változásokat a változás bekövetkezésétől számított 5 napon belül köteles jelenteni. KIK az ingatlan egészét fenyegető veszélyről és a beállott kárról haladéktalanul írásban értesíti az Önkormányzatot és az 1/a. pontban szereplő ingatlan esetében a Művelődési GAMESZ - t, és köteles tűrni a veszély elhárítása vagy a kár következményeinek elhárítása érdekében szükséges intézkedések megtételét. Az 1/b. pontban szereplő ingatlan esetében az ingatlan egészét fenyegető veszélyről és a beállott kárról az Önkormányzatot és a Szova Zrt-t köteles értesíteni, egyúttal a veszély elhárítása vagy a kár következményeinek elhárítása érdekében a szükséges intézkedések haladéktalanul megtenni köteles.”

1. A szerződés 27. pontja helyébe az alábbi rendelkezés lép:

„27. Amennyiben a KIK tudomására jut valamely tény, körülmény, adat, amely az ingatlan rendeltetésszerű és zavarmentes használatát akadályozza, kár bekövetkezésével fenyeget, a használatában álló vagyon nagyobb mérvű romlásához vezethet, köteles erről haladéktalanul az Önkormányzatot és ~~a~~ az 1/a. pontban szereplő ingatlan esetében a Művelődési GAMESZ – t, az 1/b. pontban szereplő ingatlan esetében a Szova Zrt-t írásban értesíteni. Az értesítés elmaradása vagy késedelme miatt bekövetkezett kárt, illetve költségnövekedést a KIK köteles viselni.”

1. A szerződés 28. pontja helyébe az alábbi rendelkezés lép:

„28. Tulajdonosi ellenőrzés

Az Önkormányzat, mint tulajdonos évente legalább egy alkalommal, a nevelő-oktató munka, illetve a KIK működésének zavarása nélkül, előzetes étesítés alapján az átadott ingó - és ingatlanvagyon tekintetében ellenőrzi az önkormányzati vagyon rendeltetésszerű használatát.

Az ellenőrzés során az Önkormányzat és a Művelődési GAMESZ, illetve a Szova Zrt. képviselője jogosult:

a) a KIK használatában álló ingatlan területére, illetve KIK által használt irodai és egyéb célú helyiségeibe belépni és ott tartózkodni,

b) az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával – betekinteni,

c) a KIK alkalmazottjától írásban vagy szóban felvilágosítást, információt kérni,

d) az átadott ingó vagyontárgyak meglétét és állagát ellenőrizni.”

1. A szerződés, jelen módosítással nem érintett rendelkezései változatlanul hatályban maradnak.

Szombathely, 2013. április „ ”

………………………………………… …………………………………………

 /: Dr. Puskás Tivadar :/ /: Fodor István :/

 polgármester tankerületi igazgató

Ellenjegyzem: Ellenjegyzem:

………………………………………… …………………………………………

 /: Dr. Gaál Róbert :/ Klebelsberg Intézményfenntartó Központ

A vagyonkezelési szerződés módosítását Szombathely Megyei Jogú Város Közgyűlése …/2013. (IV.25.) Kgy. számú határozatával hagyta jóvá.

/: Dr. Puskás Tivadar :/

 polgármester